AMEER KHAN
అమీర్‌ఖాన్‌కు భారత్‌ మహిళా క్రికెట్‌ కెప్టెన్‌ తెలియదా?
హైదరాబాద్‌: భారత మహిళా క్రికెట్‌ జట్టు కెప్టెన్‌ ఎవరు అని టివి వ్యాఖ్యాత అడిగిన ప్రశ్న బాలీవుడ్‌ సూపర్‌స్టార్‌ అమీర్‌ఖాన్‌ను ఉక్కిరిబిక్కిరి చేసింది. ఆమె పేరు నాకు తెలుసు కాకపోతే ఇప్పుడు గుర్తుకు రావడం లేదని అమీర్‌ బుకాయించాల్సిన పరిస్థితి హైదరాబాద్‌లోని ఉప్పల్‌ క్రికెట్‌ మైదానంలో చోటు చేసుకుంది. భారత్‌-ఆసీస్‌ మధ్య చివరి టీ20కి హైదరాబాద్‌లోని ఉప్పల్‌ మైదానం ఆతిథ్యమిచ్చిన సంగతి తెలిసిందే. కోహ్లీ ఆహ్వానం మేరకు ఈ మ్యాచ్‌ను ప్రత్యక్షంగా వీక్షించేందుకు ఉప్పల్‌కి వచ్చిన అమీర్‌ఖాన్‌, జైరావశీంతో కలిసి మైదానంలో సం దడి చేశారు. ఈ సందర్భంగా టివి వ్యాఖ్యాత జతిన్‌ సప్రూ, వీరేంద్ర సెహ్వాగ్‌లు వీరిని కొన్ని ప్రశ్నలు అడిగారు. ట్రైబ్రేకర్‌ ప్రశ్న అంటూ భారత మహిళా క్రికెట్‌ జట్టు కెప్టెన్‌ ఎవరు అని ప్రశ్నించారు. దీనికి అమీర్‌, జైరా సమాధానం చెప్పలేకపోయారు. నాకు తెలుసు కానీ ఇప్పుడు గుర్తుకురావడం లేదని అమీర్‌ అన్నాడు. భారత మహిళా క్రికెట్‌ జట్టును రెండు సార్లు ప్రపంచకప్‌ ఫైనల్‌కు చేర్చిన కెప్టెన్‌ మిథాలీ రాజ్‌, అమీర్‌కు తెలియకపోవడం ఏమిటని నెటిజన్లు విస్మయం చెందుతున్నారు. అప్పటికీ సప్రూ వారికి కొన్ని సూచనలు ఇస్తున్నా ఫలితం లేకపోయింది. అవుట్‌ ఫీల్డ్‌ చిత్తడిగా మారడంతో అంపైర్లు ఈ మ్యాచ్‌ రద్దు చేసిన విషయం తెలిసిందే.